

**LO DIMERCS 2 DE AGOST**

Com de costuma, que convidi tots los amics gascons de pertot a viéner cantar, cantar e enqüera cantar, pleitejar, pleitejar e enqüera pleitejar au parat d’aquesta JORNADA (marcat, animacions barrejadas, comici agricòla en fin de vrespe...) entà muishar e har enténer la nosta beròja lenga. Aqui devath, quauquas precisions suu debanament de la jornada deus cantaires.

Au plasèr de v’arcuélher numerós sus las arribas deu Gave.

**Daniel LAFARGUE (06 07 01 61 28)** per mei d’indicas e per m’informar de la vosta vienuda [ grops sustot]) entà prevéder lo necessari.

- **Rendetz-vos**  **e arcuelh café-còca** au “marcat dit deus pòrcs”, a costat de la piscina davant l’espaci deu grop gascon locau **“Los gascons deu quioi”** a comptar de 9h dinc a 10h.

- **Distribucion** de quasernòts de cantas\* que haràm petar e **cauhatge de la votz**.

- **Passejada** deu grop de cantaires capvath **lo marcat** e, a còps, estanquet e cantèra au miei deu monde en quate o cinc lòcs desparièrs deu marcat baish e haut. (dinc a mieidia)

- **Retorn** au punt de rendetz-vos (espaci “Los gascons deu quioi”) de tots los cantaires e amics lors tà l**’aperitiu**  auherit peus elejuts locaus.

- **Repaish** amassas a l’entorn d’ua taulada (a l’acès) dab lo “picaisho” que cadun e cadua e’s tiraràn de las biaças.... vin e café auherits peus organisators. Cantas, istuèras, poesias, ... que i seràn planvienudas !

- **Ne’vs desbrombitz pas**:

**.** lo **bonet o berret** (accessòri obligatori taus òmis !!!)

**.** lo **carrat** (“foulard”) deu vòsta grop gascon o aute.

**.** **drapèus e banèras** dab las ensenhas o simbèus occitans, gascons e biarnés.



**.** lo picaisho, las cartas, ....

**.** las clucas o bajaulas o lunetasentà léger los tèxtes de cantas mei adaise !

**.**  **de qué esclari’s la ganurra (aiga o la bota dab ...) pendent la passejada**.

**.** e sustot, **la vòste votz arridenta, clara e plea d’estrambòrd** qui harà tremolar los còrs e las vielhas pèiras deu vilatge !!! edicion 2017 (qui sembla hèra la de 2016)

**Mercés dejà de la vòsta vienuda.**



Daniel LAFARGUE